VSRS Sklep VIII DoR 48/2022-8
Sodna praksa Vrhovnega sodišča, 2022-04-26

mag. Marijan Debelak (preds.), Samo Puppis (poroč.), Marjana Lubinič

predlog za dopustitev revizije - zavrnitev predloga

1. Sodišče prve stopnje je v I. točki izreka naložilo tožencu, da mora tožeči stranki v 15 dneh plačati znesek 63.898,35 EUR z zakonskimi zamudnimi obrestmi od zapadlosti posameznih zneskov, navedenih v tej točki izreka, do plačila. Kar je tožeča stranka zahtevala več, to je plačilo še 2.180,00 EUR, je zavrnilo (II. točka izreka). V III. točki izreka je tožencu naložilo, da mora tožeči stranki povrniti stroške postopka v višini 1.521,00 EUR, v primeru zamude skupaj z zakonskimi zamudnimi obrestmi. V IV. točki izreka je tožencu naložilo še, da mora v 15 dneh plačati sodno takso za postopek pred sodiščem prve stopnje v višini 966,00 EUR na račun prvostopenjskega sodišča.

2. Zoper navedeno odločitev sta se pritožila tožeča stranka in toženec. Sodišče druge stopnje je njuni pritožbi zavrnilo, potrdilo sodbo sodišča prve stopnje in odločilo, da toženec sam krije svoje stroške pritožbenega postopka.

3. Toženec vlaga predlog za dopustitev revizije s sledečimi vprašanji:

– ali predstavlja MORS primarnega zavezanca za plačilo povračil in nadomestil, kot to izhaja iz 4. točke pravnomočne odločbe, ki jo je prejel predlagatelj in iz obvestila oz. aneksa k pogodbi, ki ga je poslal delodajalec v ESZD, sedaj pa potrdil tudi z odgovorom na zahtevo pravne zastopnice predlagatelja A. z odgovorom, da je primarni plačnik nadomestil delodajalec in v primeru, da delodajalec ne krije identičnih dodatkov kot ESZD, ESZD izplačuje dnevno in mesečno nadomestilo po 16. členu Sklepa visoke predstavnice Evropske službe za zunanje zadeve, ki je objavljen v Uradnem listu EU;

– ali je MORS sploh aktivno legitimiran, saj je MORS organ, ki je dolžan o vseh prejemkih, ki jih izplačuje NNS, obvestiti ESZD, da ta omenjeni znesek odšteje, v kolikor je obsežen v dnevnih nadomestilih iz 16. člena Sklepa.

5. Sodišče po prvem odstavku 367.a člena Zakona o pravdnem postopku (Ur. l. RS, št. 26/99 in nadalj.;) dopusti revizijo, če je od odločitve vrhovnega sodišča mogoče pričakovati odločitev o pravnem vprašanju, ki je pomembno za zagotovitev pravne varnosti, enotne uporabe prava ali za razvoj prava preko sodne prakse. Sodišče dopusti revizijo zlasti v naslednjih primerih: če gre za pravno vprašanje, glede katerega odločitev sodišča druge stopnje odstopa od sodne prakse vrhovnega sodišča; če gre za pravno vprašanje, glede katerega sodne prakse vrhovnega sodišča ni, še zlasti, če je sodna praksa višjih sodišč neenotna; ali če gre za pravno vprašanje, glede katerega sodna praksa vrhovnega sodišča ni enotna.

6. Vrhovno sodišče ne ugotavlja razlogov za dopustitev revizije iz prvega odstavka 367.a člena ZPP, zato je predlog na podlagi drugega odstavka 367.c člena ZPP zavrnilo.

7. Vrhovno sodišče je odločalo v senatu, ki je razviden iz uvoda tega sklepa. Odločitev je sprejelo soglasno.

Obligacijski zakonik (2001) - OZ  - člen 191, 191/1

Zakon o pravdnem postopku (1999) - ZPP  - člen 367a, 367a/1, 367c, 367c/2

Uredba o plačah in drugih prejemkih javnih uslužbencev za delo v tujini (2008) - člen 22, 22/1, 22/2, 32, 32/3

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.